Solvejg Eriksen

Solvejg Marie Wexelsen Eriksen (født 9. august 1903 i Karlsøy, død 10. august 1993) var en norsk journalist, forfatter, oversetter, filmregissør, manusforfatter og kvinnesakskvinne.

Karriere 
På 1930-tallet var Solvejg Eriksen journalist i avisen Tidens Tegn; etter krigen skrev hun i avisen Morgenposten. Hun var også filmanmelder. Hun forfattet og oversatte flere bøker i ulike sjangre, og skrev både skuespill og film-manuskripter. I 1954 hadde hun regi og manus på filmen Cecilia, som handlet om lesbisk kjærlighet.

Solvejg Eriksen opprettet Solvejg Wexelsen Eriksens legat for stipend til skrivekyndig kvinne som skriver om kvinnesak.

Bokutgivelser

Som forfatter 
 1942: Den ene – og de seks
1942: Tom og hunden hans; illustrert av Georg Winther
1943: Jeg vil til filmen: et gløtt i ord og bilder bak kulissene i norsk film; utgitt under psevdonymet Småen
1945: Hele Norges Lalla i tekst og bilder. Et liv i trofast tjeneste hos Thalia; biografi om Lalla Carlsen
1946: Forfengelighetens marked. Mennesker i livets hverdag; illustrert av Gunnar Bratlie
1946: En kvinne uten våpen. Skuespill i 3 akter og 7 scenebilder. Et forspill og et etterspill.
1949: De stjal vårt liv
1976: Brød i himmelen. Historien om Karlsøypresten og hans hustru. Et tidsbilde fra sosialismens første kampår og Det mannsdominerte samfunn
1978: Sangen om Karina. En tidsaktuell roman om rotløs ungdom
1980: Skyggedans: en familie i oppløsning; roman
1981: Sannheten. Fra en modig manns – sogneprest, stortingsmann, dr. phil. Alfred Eriksens – dagbok 1905
1982: Veldedighetens ofre og andre historier om mennesker i livets hverdag. En annerledes novellesamling.
1987: Jeg vil fange en mann. Historien om en moderne Askepott.

Som oversetter 
 1945: Onde øyne søker et barn av Tove Ditlevsen
1945: Født til gråt av Johanne Buchardt
1946: En gjest av Carl Erik Soya
1946: Barndommens gate av Tove Ditlevsen; nyutgivelse i Den norske bokklubben i 1978
1947: For barnets skyld av Tove Ditlevsen

Skuespill 
 Yrkeskvinner – oppført på Nationaltheatret i 1940
 3 minutters stillhet – oppført på Oslo Nye Teater

Filmer 
 1942: Det æ'kke te å tru (spillefilm) – manusforfatter
 1954: Cecilia (spillefilm) – regissør og manusforfatter

Familie 
Hun var datter av prest, stortingsmann og riksmålsforkjemper Alfred Eriksen, også kalt «Karlsøypresten», og hans hustru Sigrid Marie født Wexelsen.

Eksterne lenker 
 

Norske forfattere
Norske oversettere
Norske dramatikere
Norske manusforfattere
Personer fra Karlsøy kommune
Norske filmregissører